钦定古今图书集成/方舆汇编/边裔典/第140卷 > 甘的亚国
## 钦定古今图书集成/方舆汇编/边裔典/第140卷 > 甘的亚国

地中海有岛百千，其大者曰“甘的亚”，周二千三百里。
古王造一苑囿，路径交错，一入不能出。游者以物识
地，然后可入。生一草，名“阿力满”，能疗饥。地中海风浪，
至冬极大难行。有鸟名“亚尔爵”，雪作巢于水次。一岁
一乳，自卵至翼，不过半月。此半月海必平静，无风波，
商舶待之以渡海。